
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00168/2014-04
23.01.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 23.01.2015. године, донела је

О Д Л У К У

о акредитацији студијског програма
докторских студија

Утврђује се да УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у ЈОВЕ ИЛИЋА 154, БЕОГРАД, ПИБ: 100383934, Матични број: 07004044,  испуњава прописане стандарде за акредитацију студијског програма: докторске студије – МЕНАЏМЕНТ ЗДРАВСТВЕНОГ СИСТЕМА, ИМТ студијски програм у оквиру научних области Медицинске науке и Менаџмент и бизнис, и то за упис 27 (двадесетседам) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT  ул. Јове Илића 154 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT Београд, је дана 27.01.2014. године поднела захтев за акредитацију студијског програма докторске студије – МЕНАЏМЕНТ ЗДРАВСТВЕНОГ СИСТЕМА, ИМТ студијски програм у оквиру научних области Медицинске науке и Менаџмент и бизнис, под бројем 612-00-00168/2014-04. 
Студијски програм је заједнички студијски програм у чијем извођењу учествује, поред Универзитета у Београду – Факултета организационих наука и Универзитет у Београду – Медицински факултет.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА и предлог одлуке, достављени су Комисији за акредитацију и проверу квалитета.
Анализом документације која је достављена Комисији за акредитацију и проверу квалитета утврђено је да Установа делимично задовољава стандарде квалитета за пријављени студијски програм, јер постоје недостаци у достављеној документацији, па је Комисија за акредитацију и проверу квалитета на седници одржаноj 11.07.2014. године, упутила установи Акт упозорења у коме су наведени недостаци које треба отклонити.

Установа УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT  ул. Јове Илића 154 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT Београд, је дана 01.12.2014. године доставила Комисији за акредитацију и проверу квалитета Одговор на Акт упозорења под бројем 612-00-00168/АУ/2014-04, и исправљену документацију за студијски програм Докторских студија – Менаџмент здравственог система.

Студијски програм Докторских академских студија – Менаџмент здравственог система је интердисциплинарни (ИМТ) студијски програм у научним областима Медицинске науке и Менаџмент и бизнис. Предложено звање које студенти стичу завршетком студијског програма  је Доктор медицинских наука – Менаџмент здравственог система

Дужина студија од три године је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 180. Планирани број студената који ће се уписати на овај студијски програм је 27. 

Установа је приложила одлуке о усвајању студијског програма које су донело Наставно-научног већа Факултета организационих наука дана 19.06.2012. године, Наставно-научно Медицинског факултета дана 26.06.2012. године и Сенат Универзитета у Београду дана 27.06.2012. године.

Установа је приложила програм научноистраживачког рада за период од 2011. до 2015. године и Одлуку Министарства просвете, науке и технолошког развоја о акредитацији Медицинског факултета за обављање научноистраживачке делатности из 2011. године.

Установа је приложила програм научноистраживачког рада Факултета организационих наука и одлуку о акредитацији као научноистраживачке организације од 30.06.2011. године, као и програм научноистраживачког рада Медицинског факултета и одлуку о акредитацији као научноистраживачке организације од 12.03.2013. године.
Основни квантитативни подаци о програму су:
1. Трајање програма: 3 године (6 семестара)
2. Број ЕСПБ бодова: 180
3. Број студената који се уписује на прву годину: 27
4. Просечан број часова активне наставе недељно по години: 

5.50 +  0.00 +  0.00 + 17.00 = 22.50, 30.00
5. Проценат изборности на програму: 44,44%
6. Број наставника на студијском програму: 85 
7. Број наставника са пуним радним временом: 83
8. Број ментора: 74
9. Просечно оптерећење наставника на програму:  0,42
10. Просечно оптерећење наставника у установи:  4,93
11. Проценат наставе коју држе наставници са пуним радним временом: 98,55
12. Укупна нето површина: 8251 м2, што за укупан број студената од 3918 износи 2,11 нето простора по студенту. 

Према подацима у документацији закључује се да су  Факултет организационих наука и Медицински факултет компетентне установе за извођење докторских академских студија. Достављени су подаци и за једну и за другу установу о учешћу на пројектима, броју одбрањених теза, објављених радова у публикацијама итд. Број одбрањених магистарских теза на ФОН-у је 656, а број одбрањених докторских дисертација је 311. На Медицинском факултету је одбрањено 2932 магистарских теза и 2560 докторских дисертација. Број публикација у међународним часописима са листе ресорног министарства за науку (последњих 10 година) на Медицинском факултету је 1200, а на ФОН-у 321. На ФОН-у се реализује укупно 48 пројеката са 289 истраживача, а на Медицинском факултету 118 пројеката са 169 истраживача. ФОН је доставио листу са 27 установа са којима остварује сарадњу, а Медицински факултет листу са 53 установе.

Сврха студијског програма је образовање студената у циљу оспособљавања за високо квалитетан и самосталан научно-истраживачки рад у области менаџмента, медицинских наука и пратећих сродних дисциплина. Студијски програм докторских студија је усклађен са визијом, мисијом и циљевима Факултета организационих наука и Медицинског факултета као и постојећом организационом структуром на ове две институције. У себи интегрише подручја менаџмента и здравства, који имају задатак да испуне сврху и постављене циљеве имајући у виду, пре свега, потребе савременог друштва.

Основни циљ студијског програма докторских студија је да студенти током студирања стекну највише научне способности и академске вештине из области менаџмента, медицине и пратећих сродних дисциплина. Посебан циљ студијског програма је развој појединаца који ће се бавити унапређењем менаџмента у здравственим системима кроз научно истраживачки рад и квалитетну израду докторске дисертације, као самосталне монографске публикације на одређене теме. Постављени циљеви су усаглашени са основним задацима и циљевима Факултета организационих наука и Медицинског факултета. 
Установа је доставила Додатак дипломе у облику који се тражи према Упутству за припрему документације за акредитацију заједничких студијских програма.

Курикулум чине обавезни и изборни предмети, приступни рад и докторска дисертација. На првој години се слуша 6 обавезних предмета (у сваком семестру по 3 предмета) са по 10 ЕСПБ, укупно 60 ЕСПБ. На другој години се слуша један обавезан предмет, 10 ЕСПБ, четири изборна предмета са по 5 ЕСПБ (бирају се од укупно 17 предмета) и ради се приступни рад који носи 30 ЕСПБ. На трећој години се ради докторска дисертација.
Испуњен је услов да је у укупном фонду часова најмање 25% часова предавања: просечан број часова по години студија је 5,5 + 17,0 = 22,5. Такође је испуњен захтев да се од укупног броја ЕСПБ (180) предвиђених за реализацију докторских студија половина броја ЕСПБ (90) односи на докторску дисертацију и предмете који су у вези са темом докторске дисертације. У курикулуму су предвиђени Израда и одбрана Приступног рада докторских студија (30 ЕСПБ), Студијски истраживачки рад на изради докторске дисертације (30 ЕСПБ) и Израда и одбрана докторске дисертације (30 ЕСПБ), што је укупно 90 ЕСПБ.

Упис на студијски програм спроводи Факултет организационих наука. На студијски програм докторских студија могу се уписати лица која имају завршене дипломске академске студије, односно интегрисане студије, са најмање 300 ЕСПБ бодова и општом просечном оценом од најмање 8 (осам) на основним академским и дипломским академским студијама; лице које има академски степен магистра наука, ако не пријави докторску дисертацију, у складу с одредбом члана 128. Закона о високом образовању; и лица која су стекла, или стекну VII-1 степен према прописима који су важили до ступања на снагу Закона о високом образовању, уколико су завршили основне студије са просечном оценом најмање 8 (осам). Ако је укупан број пријављених кандидата за упис на докторске студије већи од планираног броја кандидата Уписна комисија саставља јединствену ранг листу пријављених кандидата на основу прецизних критеријума.

Студенти стичу полагањем сваког обавезног предмета исти број ЕСПБ. Ментор усмерава кандидата у погледу изборних предмета. Током школовања, кандидат стиче 90 ЕСПБ у прва четири семестра полагањем испита, затим 30 ЕСПБ писањем приступног рада који је корак ка пријављивању, писању и одбрани дисертације, која доноси крајњих 60 ЕСПБ. 
Установа је уз опис овог стандарда приложила Листе одбрањених докторских дисертација у претходне три године на Факултету организационих наука (49 докторских дисертација) и Медицинском факултету (189 докторских дисертација), део Статута који се односи на докторске студије и Правилнике о оцени докторске дисертације из обе установе.
На реализацији студијског програма ангажовано је 85 наставника, од којих је 83 запослено са пуним радним временом на Факултету организационих наука и Медицинском факултету. Од укупног броја наставника, 39 наставника (22 редовна професора, 7 ванредних професора и 10 доцената) је запослено са пуним радним временом на Факултету организационих наука, а 44 наставника (13 редовних професора, 15 ванредних професора и 16 доцената) је запослено са пуним радним временом на Медицинском факултету. Просечно оптерећење наставника на студијском програму је 0,42 часа недељно, а наставници запослени са пуним радним временом изводе 98,55% наставе на студијском програму.
Установа је приложила листу ментора у претходне три године у обе установе. Приложена је књига ментора у којој су картони ментора за 74 наставника из обе установе који испуњавају тражене услове за менторе. За упис 27 студената у прву годину студија потребно је најмање 17 ментора који испуњавају потребне услове.

Установа је доставила само податке о простору и листу рачунарске опреме за извођење студијског програма, Факултет организационих наука располаже са 8251 м2, а Медицински факултет (заједно са наставним базама) са 52401 м2. Такође су за обе установе достављени следећи прилози: План научноистраживачког рада, Уговори о сарадњи са другим високошколским установама и акредитованим институтима и међународним организацијама, Прилог о доступним базама података и библиотечким ресурсима и Изјава одговорног лица о доступним библиотечким ресурсима. 

Установа је приложила извештаје за обе установе из којих произлази да се редовно прати квалитет студијских програма кроз периодичну спољашњу и унутрашњу проверу квалитета, као и да се периодично преиспитује и унапређује стратегија за обезбеђење квалитета.  Такође је приложен списак чланова Комисије за обезбеђење и унапређење квалитета у обе установе.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА за студијски програм докторске студије – МЕНАЏМЕНТ ЗДРАВСТВЕНОГ СИСТЕМА, ИМТ студијски програм у оквиру научних области Медицинске науке и Менаџмент и бизнис, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00168/2014-04
23.01.2015. године
Б е о г р а д
У В Е Р Е Њ Е
О АКРЕДИТАЦИЈИ студијског програма
докторских студија
УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у ЈОВЕ ИЛИЋА 154, БЕОГРАД, ПИБ: 100383934, Матични број: 07004044, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма докторске студије – МЕНАЏМЕНТ ЗДРАВСТВЕНОГ СИСТЕМА, ИМТ студијски програм у оквиру научних области Медицинске науке и Менаџмент и бизнис, и то за упис 27 (двадесетседам) студената у седишту Установе. 

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

